**ZILIZ KÖZSÉG ÖNKORMÁNYZAT**

 **Képviselő-testületének**

**4/2016.(XI.09.) rendelet**

**a szociális célú tűzifa támogatásáról**

Ziliz Község Önkormányzat Képviselő-testülete a települési önkormányzatok szociális célú tüzelőanyag vásárláshoz kapcsolódó kiegészítő támogatásról szóló az Alaptörvény 32. cikk (2) bekezdésében meghatározott eredeti jogalkotó hatáskörében, Magyarország helyi önkormányzatairól szóló a szociális ellátásokról szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva az alábbi rendeletet alkotja:

**1. §**

**Szociális célú tűzifa támogatás**

1. A szociálisan rászorulók részére a téli fűtéshez szükséges tűzifa biztosításához természetbeni ellátás formájában támogatás nyújtható a települési önkormányzatok szociális célú tüzelőanyag vásárlásához kapcsolódó kiegészítő támogatásáról szóló 1426/2016.(VIII.17.) Korm. határozat alapján pályázott összmennyiség erejéig.
2. Az a személy részesíthető szociális célú tűzifa támogatásban, ahol a család 1 főre jutó havi nettó jövedelme nem haladja meg az öregségi nyugdíj mindenkori legkisebb összegének 200%-át, egyedül élő esetén annak 250%-át.
3. Az elbírálás során előnyt élvez az aki,
	1. aktív korúak ellátására
	2. időskorúak járadékára
	3. települési támogatásra (különösen lakhatási költségek viselésével kapcsolatos támogatásban részesülők)
	4. a gyermekek védelméről és a gyámügyi igazgatásról szóló törvényben szabályozott halmozottan hátrányos helyzetű gyermeket nevelő család.
4. A támogatás mértéke háztartásonként legfeljebb 5 m3 tűzifa.
5. A támogatás kérelemre adható. A kérelemhez csatolni kell a jövedelemigazolásokat, és arra vonatkozó nyilatkozatot, hogy a (3) bekezdés alapján valamely ellátásban részesül.
6. Egy háztartásból csak egy kérelem adható be.
7. A beadott kérelmekről az Ügyrendi és Jogi Bizottság határozattal dönt.
8. Ziliz Község Önkormányzata vállalja, hogy a szociális célú tűzifában részesülőtől ellenszolgáltatást nem kér.

**2. §**

1. A rendelet a kihirdetést követő napon lép hatályba.
2. A 7/2015.(XI.12). számú önkormányzati rendelet hatályát veszti.

 **Verebélyi Norbert** **Dr. Gadóczi Bertalan**

 **polgármester jegyző**